

LATVIJAS REPUBLIKA

**Viļakas NOVADA DOME**

Reģ.Nr. 90009115618, Abrenes iela 26, Viļaka, Viļakas novads, LV-4583

tālrunis 64507225, fakss 64507208; e-pasts: dome@vilaka.lv

Viļakā

**APSTIPRINĀTS**

Ar Viļakas novada domes

23.12.2015. sēdes lēmumu

(protokols Nr.21, &13)

**Pasākumu organizēšanas kārtība kultūras un tautas namos**

**NOLIKUMS**

*Izdots saskaņā ar likuma „Par pašvaldībām”*

*41.panta pirmās daļas 2.punktu,*

*Publiskas personas finanšu līdzekļu un*

*mantas izšķērdēšanas novēršanas likuma*

*2.panta pirmo daļu*

1.Pasākumi:

1.1.kultūras un tautas namu amatiermākslas kolektīvu koncerti, teātra izrādes, teatralizēti uzvedumi, karnevāli, atpūtas-deju vakari, diskotēkas, izstādes u.c.;

1.2.kultūras un tautas namu amatiermākslas kolektīvu izbraukuma koncertdarbība;

1.3.viesmākslinieku koncerti, viesizrādes, cirka izrādes u.c.

2. Saistošie pasākumi:

2.1.Lācplēša diena;

2.2.Latvijas Republikas proklamēšanas diena;

2.3.Ziemassvētki;

2.3.Jaungads;

2.4.Līgo svētki;

2.5.Pagasta, pilsētas svētki;

2.6.Novada svētki;

2.7.Pašiniciētie pasākumi.

3. Vieskolektīvu - viesmākslinieku koncerti kultūras un tautas namos notiek ar vieskolektīvu- viesmākslinieku koncertdarbību organizējošās institūcijas ieejas biļetēm. Kultūras nami un tautas nami nav tiesīgi to koncertdarbību finansēt no savas iestādes līdzekļiem.

4.Ja kultūras nama un tautas nama organizētajā amatiermākslas koncertā vai kādā citā pasākumā ir pieaicināts amatiermākslas vai profesionālās mākslas kolektīvs, viesmākslinieks, kuram nepieciešama samaksa, šādam koncertam, pasākumam jānotiek ar noteiktā kārtībā apstiprinātu ieejas maksu.

5.Ja kultūras un tautas nama amatiermākslas kolektīvu uzaicina koncertēt citu novadu kultūras pasākumos, ar šo koncertizbraukumu saistītos izdevumus sedz uzaicinātāja puse.

6. Ja kultūras un tautas namā atpūtas vakarā deju mūziku spēlē vai diskotēku organizē fiziska persona, kas nav darba tiesiskajās attiecībās ar kultūras namu un tautas namu- šādam atpūtas vakaram, diskotēkai jānotiek ar šīs personas ieejas biļetēm, Kultūras nams un tautas nams ar šo personu slēdz telpu nomas līgumu.

1. Ja kultūras un tautas namā atpūtas vakarā deju mūziku spēlē vai diskotēku organizē juridiska persona, šādam atpūtas vakaram, diskotēkai jānotiek ar šīs personas ieejas biļetēm, Kultūras nams un tautas nams ar šo personu slēdz telpu nomas līgumu.
2. Kultūras nams un tautas nams pašu ieejas biļetes izmanto tikai pašu organizētajos maksas pasākumos.
3. Kultūras nama un tautas nama amatiermākslas kolektīvu koncertdarbībai novada ietvaros tiek apmaksāti amatiermākslas kolektīva izbraukuma transporta izdevumi, ja šis izbraukums saistīts ar pagasta nozīmes svētkiem un šādam izbraukumam saņemts Izglītības, kultūras un sporta pārvaldes saskaņojums.
4. Pasākumu organizēšanā jāievēro Reprezentācijas un pasākumu izdevumu uzskaites un norakstīšanas kārtība.
5. Šo noteikumu ievērošanu uzrauga Izglītības, kultūras un sporta pārvalde.
6. Par šajos noteikumos noteiktās kārtības neievērošanu, atbildīgās amatpersonas saucamas pie disciplinārās, administratīvās un civiltiesiskās atbildības.
7. Noteikumi stājas spēkā ar 2016.gada 10.janvāri.

Domes priekšsēdētājs S.Maksimovs